ከዚህ በኋላ ወደ ጎንደር የተመለሰ ቢኾንም፤ ብዙም ሳይቆይ ወደ አዲስ አበባ በመምጣት በኮሜዲያን ልመንህ ታደሰ አገናኝነት ከሶል ኩኩ የሙዚቃ ቤት ባለቤት አቶ ሣህሌ ጋር ተዋውቆ የጸጋዬ እሸቱ የ1980 ዓ.ም. የመጀመሪያ አልበም ውስጥ የተካተቱትን “ተከለከለ አሉ”፣ “ያ…ያ..እያለ”፣ “መሸ”፣ “የተካተቱበት አልበም ደርሶ ለድምፃዊው ለቀረፃ ተሰጠ፡፡ በመቀጠል አሰፉ ደባልቄን ከአቶ ሣህሌ ጋር በመመካከር ከጎንደር እንደትመጣ አደረጓት፡፡ “ተው ተው የኔ አከላት” አልበም ላይ ያሉትን ዘፈኖች በሙሉ ድርሰትም የሙዚቃ ቅንብርና ቅጂም አከናውኗል፡፡ በዚሁ ዘመን ውስጥ የተሠሩት የመጀመሪያ ሥራዎች፤ የየሺ እመቤት ዱባለ “ትዝ አለኝ አንድ ሰው”፣ “ናፍቄህ”፣ “ኩራበት”፣ “አወይ ጥሩ ምንጣፍ” የብርቱካን ዱባለ “እርሳኝ ሀሳብ” የተሰኘውን አልበም ሙሉውን ዜማ እና ግጥም፣ የመሳሰሉት ሥራዎች ነበሩ፡፡
